**LĒMUMS**

Liepājā

|  |  |  |
| --- | --- | --- |
| 2022.gada 10.novembrī |  Nr.402/15(prot. Nr.15, 16.§) |  |

Par lokālplānojuma, kas groza Liepājas

pilsētas teritorijas plānojumu teritorijai

starp Kaiju, Aldaru, Jelgavas ielām un

Jauno ostmalu līdz O.Kalpaka ielai,

Liepājā, izstrādes uzsākšanu

Pamatojoties uz Teritorijas attīstības plānošanas likuma 12.panta pirmo daļu un 24.pantu, likuma “Par pašvaldībām” 14.panta otrās daļas 1.punktu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 75.punktu, Liepājas valstspilsētas un Dienvidkurzemes novada ilgtspējīgas attīstības stratēģiju līdz 2035.gadam (apstiprināta ar Liepājas valstspilsētas pašvaldības domes 2022.gada 21.jūlija lēmumu Nr.264/11 un Dienvidkurzemes novada pašvaldības domes 2022.gada 28.jūlija lēmumu Nr.790), Liepājas valstspilsētas pašvaldības izpilddirektora 2022.gada 26.oktobra vēstuli Nr.2353/2.1.4 “Par lokālplānojuma izstrādes uzsākšanu”, kurā, lai radītu priekšnoteikumus aktīvas, labiekārtotas pilsētvides veidošanai ne vien Jaunā Ostmalā, bet arī visā Jaunliepājas apkaimē, atjaunojot vēsturisko ielu struktūru un atverot to savienojumus ar Jauno Ostmalu, kā arī paredzot tādus apbūves un labiekārtojuma veidus, kas orientēti uz iespējami daudzveidīgu, ilgtspējīgu, publiski pieejamu izmantošanu un izskatot iespēju attīstīt arī mājokļu apbūvi, lūgts uzsākt lokālpānojuma izstrādi Jaunā Ostmalā, teritorijai starp tiltu, Vecajiem kapiem un Kaiju ielu, mainot teritorijas atļauto izmantošanu un apbūves noteikumus. Izskatot Liepājas valstspilsētas pašvaldības domes pastāvīgās Pilsētas attīstības komitejas 2022.gada 3.novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Uzsākt lokālplānojuma, kas groza Liepājas pilsētas teritorijas plānojumu teritorijai starp Kaiju, Aldaru, Jelgavas ielām un Jauno ostmalu līdz O.Kalpaka ielai, Liepājā, izstrādi (1.pielikums).

2. Apstiprināt par lokālplānojuma izstrādes vadītāju Liepājas pilsētas arhitektu Uģi Kauguru.

3. Apstiprināt darba uzdevumu lokālplānojumam, kas groza teritorijas plānojumu teritorijai starp Kaiju, Aldaru, Jelgavas ielām un Jauno Ostmalu līdz O.Kalpaka ielai, Liepājā, izstrādei (2.pielikums).

4. Uzdot Liepājas pilsētas pašvaldības iestādes “Liepājas pilsētas pašvaldības administrācija” Publisko iepirkumu daļai organizēt lokālplānojuma, kas groza teritorijas plānojumu, izstrādes iepirkuma procedūru.

5. Pilnvarot Liepājas pilsētas pašvaldības iestādi “Liepājas pilsētas būvvalde” Liepājas valstspilsētas pašvaldības vārdā slēgt līgumu ar lokālplānojuma izstrādātāju.

6. Uzdot Liepājas valstspilsētas pašvaldības izpilddirektoram kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Attīstības pārvaldei, Liepājas pilsētas būvvaldei, Finanšu pārvaldei, Publisko iepirkumu daļai, Izpilddirektora birojam, Nekustamā īpašuma pārvaldei  |